‘ไซเบอร์’คุยเบอร์1เอ็มเอไอ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — CYBER ฟุ้งเป็นบริษัทแรกในตลาดเอ็มเอไอที่กองทุนต่างชาติซื้อจากส่วนบิ๊กล็อต 22 ล้านหุ้น 
นายชนินทร์ วานิชวงศ์ กรรมการผู้จัดการ บริษัท ไซเบอร์แพลนเน็ต อินเตอร์แอคทีฟ (CYBER) เปิดเผยว่า รายการซื้อขายหุ้นรายใหญ่ (บิ๊กล็อต) จำนวน 22 ล้านหุ้น เมื่อวันที่ 27 พ.ค.ที่ผ่านมา ซึ่งหุ้นเข้าซื้อขายในตลาดวันแรก ส่วนใหญ่เป็นการจัดสรรให้กับกองทุนต่างชาติ และบางส่วนจัดสรรให้กับนักลงทุนรายย่อย 
นายชนินทร์ กล่าวว่า CYBER ถือเป็นบริษัทแรกในตลาดหลักทรัพย์เอ็ม เอ ไอ (mai) ที่มีกองทุนต่างชาติเข้ามาถือหุ้น ซึ่งทำให้บริษัทมีภาพลักษณ์ที่ดีและทำให้ลูกค้า คู่ค้า ตลอดจนนักลงทุน มีความเชื่อมั่นในบริษัทมากขึ้น ส่วนระยะเวลาการถือหุ้นขึ้นอยู่กับนโยบายของกองทุนนั้นๆ
“คาดว่ากองทุนต่างชาติจะถือหุ้นอย่างน้อย 25 ปี เห็นการเติบโตของบริษัทในอนาคต โดยปีนี้รายได้จะเติบโตแบบก้าวกระโดดเมื่อเปรียบเทียบกับปี 2552 ที่มีรายได้ 68 ล้านบาท และยังมีงานในมืออยู่ประมาณ 45 ล้านบาท และต่างชาติมีประสบการณ์และความเข้าใจในเรื่องลิขสิทธิ์ทางปัญญาของผลิตภัณฑ์เกมเป็นอย่างดี”
ผู้บริหาร กล่าวว่า บริษัทหลักทรัพย์ ไอวีโกลบอล ซึ่งเป็นผู้จัดจำหน่ายหุ้น ชี้แจงว่า ราคาที่ขายบิ๊กล็อตให้กองทุนต่างชาติและรายย่อยในราคา 1.60 บาท เท่ากับราคาเสนอขายให้กับประชาชนเป็นครั้งแรก (ไอพีโอ) แต่มีข้อตกลงว่าจะต้องจ่ายค่านายหน้าซื้อขายหลักทรัพย์ (คอมมิชชัน) ทำให้ผู้ซื้อบิ๊กล็อตมีต้นทุนสูงกว่าจากค่าคอมมิชชัน 
อย่างไรก็ดี หุ้นบิ๊กล็อตที่เสนอขายเป็นหุ้นเดิมไม่ได้ติดระยะเวลาห้ามขายหุ้น (ไซเลนต์พีเรียด) ของกลุ่มผู้บริหาร 16 ล้านหุ้น จากหุ้นที่ถือกว่า 80 ล้านหุ้น และอีกส่วนหนึ่งจากกองทุน SMEs ของบริษัทหลักทรัพย์จัดการกองทุนรวม (บลจ.) วรรณ 
ขณะที่ผู้ถือหุ้นอันดับ 3 คือ เอเซีย อิควิตี้ เวนเจอร์ ไม่สามารถขายหุ้นได้เพราะหุ้นทั้งหมดติดไซเรนต์พีเรียด ส่วนหุ้นที่นายหรรษทาน ปิยชาติวงศ์ ขายออกมา 15 ล้านหุ้น เป็นหุ้นที่ซื้อจากเอเซีย อิควิตี้ฯ ตั้งแต่ต้นปี
ผู้บริหารมั่นใจว่า บลจ.วรรณ จะถือหุ้นระยะยาวตามเงื่อนไขขายหุ้นออกหลังเข้าตลาดเอ็ม เอ ไอแล้ว 3 ปีครึ่ง หรือปี 2557 และประวัติการลงทุนของกองทุน SMEs ของ บลจ.ววรณ มักจะถือหุ้นระยะยาวตามเงื่อนไขที่ทำไว้กับบริษัทจดทะเบียน 
สำหรับ บลจ.วรรณ ถือหุ้น CYBER ตั้งแต่ปี 2544 จำนวน 88 ล้านหุ้น หรือ 31% และลดลงเหลือ 29% หลังไอพีโอ ส่วนกลุ่มผู้บริหารก่อนขายไอพีโอถือ 29% และหลังไอพีโอเหลือ 24%